《送路德章芾三首 其二》
宋代·袁燮

后学寡师承，私知妄穿凿。缅怀东莱公，天才负超卓。

英词粲星斗，伟量包海岳。宽平复谨严，精密更恢廓。

哀哉梁木摧，谁欤继前作。幸有二三友，潜心味博约。

相期在不朽，与道为郛郭。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。